El Casal Jove projectarà ‘Zipi y Zape La isla del capitán’ este divendres
11 de juliol 2017

![](/media/wmxmculv/89-image001.jpg)

El Casal Jove projectarà en la seua terrassa la pel·lícula _Zipi y Zape La isla del capitán_ divendres 14 de juliol a les 22 hores. L'accés serà lliure i gratuït, atès que la projecció s'emmarca dins del programa Cinema d’Estiu, organitzat per la regidoria de Joventut de l'Ajuntament de Sagunt. Les projeccions de cinema comercial segueixen este mes amb _La leyenda de Tarzán_, el dia 21, i _La La Land_, el 28.

A més, enguany s'han programat dues pel·lícules fetes des de l’Escola Jove de Cinema, en col·laboració amb la productora Pezenelagua. Es tracta dels llargmetratges _Orestes camina conmigo_ i _La Herencia_, realitzats per alumnes dels cursos de Direcció i d'Interpretació de l'Escola Municipal de Cinema.

Les dues pel·lícules compten amb direcció coral i han sigut dirigides per alumnes del curs de direcció, i interpretades per els/les membres del curs d'interpretació que s'imparteix en el Casal Jove durant els dissabtes.

_Orestes camina conmigo_ compta amb la col·laboració de l'Aula Didàctica de Cultura Clàssica Domus Baebia i es projectarà el dissabte 15 de juliol a les 19 hores, mentre que _La Herencia_, un llargmetratge d'època, ha sigut rodat a la Casa Guarner de Benifairó i es projectarà el dissabte 29 de juliol a les 19 hores.  

*   [](http://www.facebook.com/sharer.php?u=https://aytosagunto.es/va/actualitat/el-casal-jove-projectara-zipi-y-zape-la-isla-del-capitan-este-divendres/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-projectara-zipi-y-zape-la-isla-del-capitan-este-divendres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-projectara-zipi-y-zape-la-isla-del-capitan-este-divendres/ "Linked In")
*   [](mailto:?body=https://aytosagunto.es/va/actualitat/el-casal-jove-projectara-zipi-y-zape-la-isla-del-capitan-este-divendres/)